Mən, Emin Elşad oğlu Əliyev 30 mart 1976-cı ildə Naxçıvan MR Babək rayon Məmmədrza dizə kəndində anadan olmuşam. Orta məktəbi 1993-cü ildə bitirmişəm. 1994-cü ilin fevral ayından, aprel ayınadək Babək rayon Məmmədrza dizə kənd orta məktəbində “uşaq təşkilatının rəhbəri” vəzifəsində işləmişəm. 1994-1997-ci illərdə həqiqi hərbi xidmətdə olmuşam. 2000-2004-cü illərdə Naxçıvan Dövlət Universitetinin Tarix-filologiya fakültəsinin “Azərbaycan dili və ədəbiyyatı” ixtisasını fərqlənmə diplomu ilə bitirmişəm. 2004-2006-cı illərdə Naxçıvan Dövlət Universitetinin Magistratura fakültəsinin “Folklorşünaslıq və mifologiya” ixtisasını fərqlənmə diplomu ilə bitirmişəm. 2006-cı ilin may ayından, oktyabr ayınadək Azərbaycan Milli Elmlər Akademiyasının Naxçıvan Bölməsinin Folklorşünaslıq şöbəsində “böyük laborant” işləmişəm. 2009-2013-cü illərdə Naxçıvan Dövlət Universitetinin Sosial-İdarəetmə və Hüquq fakültəsinin “Hüquqşünaslıq” ixtisasını fərqlənmə diplomu ilə bitirmişəm. 2006-cı ildən Naxçıvan Muxtar Respublikası Ədliyyə Nazirliyinin Məhkəmə Ekspertizası Mərkəzində müxtəlif vəzifələrdə işləmişəm. Hazırda Məhkəmə Ekspertizası Mərkəzinin rəis müavini vəzifəsində işləyirəm.

2010-cu ildə Azərbaycan Respublikası Ədliyyə Nazirliyinin Məhkəmə Ekspertizası Mərkəzində “5612.01 - Cinayət prosesi; kriminalistika və məhkəmə ekspertizası; əməliyyat-axtarış fəaliyyəti” ixtisası üzrə dissertant qəbul olunmuşam. 2017-ci ildə “hüquq üzrə fəlsəfə doktoru” elmi dərəcəsi almaq üçün təqdim etdiyim “Azərbaycan dilində icra olunmuş əlyazma mətnlərin icraçısının psixofizioloji keyfiyyətlərinin müəyyən edilməsinin kriminalistik tədqiqati” adlı dissertasiya işinin müzakirəsi keçirilərək Ali Attestasiya Komissiyasının qoyduğu tələblərə cavab verdiyindən elmi işin açıq müdafiəyə buraxılması tövsiyyə olunmuşdur. Dissertasiya işi ilə əlaqədar bü günədək 20-dən artıq elmi məqaləm Respublikada və Respublikadan kənarda nüfuzlu elmi jurnallarda dərc olunmuşdur.

22 noyabr 2018-ci ildə Azərbaycan Ədliyyəsinin yaranmasının 100 illik yubileyi münasibəti iə ədiyyə orqanlarında səmərəli fəaliyyətimə görə Ədliyyə Naziri tərəfindən “Fəxri Fərman”la təltif olunmuşam.

Ailəliyəm, üç övladım var. Azərbaycan Respublikasının müharibə veteranıyam.

Naxçıvan şəhəri M.Ə.Sabir küçəsi ev 70 b ünvanında yaşayıram.